Porszívón robogó kisbabákon röhög az internet
Takarítás és móka 2 az 1-ben.
A robotporszívó önmagában is igen hasznos találmány, de manapság az elsődleges feladata (mármint a takarítás) mellett egyre többen használják szórakoztató célzattal.

Egy évvel ezelőtt a valaha volt leghülyébb című – és tartalmú – videó, a „Macska cápajelmezben kacsát üldöz, miközben egy robotporszívón lovagol” lett a YouTube aktuális sztárja (emlékeztetőül itt a teljes film)...

... most pedig a robotportszívókon rumbázó kisbabákból készült őrületes válogatás gyűjti vadul a kattintásokat (a Roomba a takarító eszköz egyik elnevezése).

Mennyire tökéletes megoldás! A lakás tiszta lesz, a szülők rettenetesen röhögnek és még a baba is remekül szórakozik.

(Jó, tény, hogy néhányuk arcáról nem feltétlenül az önfeledt öröm olvasható le, de talán néhány év múlva, amikor visszanézik ezeket a felvételeket, nem fognak nagyon haragudni infantilis szüleikre.)
Szórakozás